ขอสอบถามค่ะแม่อายุ70ปีเมื่อวานท่านมีอาการหัวใจเต้นเร็วมากจนตัวโยน วัดความดันให้ท่าน115/75 ชีพจร 168 ท่านเคยมีอาการหัวใจเต้นเร็วอย่านี้ปีละครั้งช่วง3 ปีที่ผ่านมา ล่าสุดเป็นเดือนพ.ค.ที่ผ่านมา สังเกตุว่าถ้าขายของทุกวันแล้วไปธุระไม่ได้พักเลยจะมีอาการ หลังจากมีอาการได้นอนพักสัก 1-2 ชั่วโมงก็จะหายเป็นปกติท่านเพิ่งตรวจพบว่ามีไขมันคลอเรสเตอรอล 265 ldl 175 hdl 80 triglyceride 11 ไปหาคุณให้ยาลดไขมันมากิน1 เม็ดก่อนนอน20 มล. กินยามาได้1 เดือนครึ่งแล้วค่ะ เมื่อวานเลยพาคุุณแม่ไปหาคุณ คุณให้ยาลดอาการใจสั่นมากินค่ะหลังอาหารเช้าเย็น10วันค่ะ คือแม่จะต้องรักษาด้วยการจี้ไฟฟ้ามั้ยคะ แม่ไม่เป็นเบาหวานและความดันค่ะ กินแมกนีเซียมเป็นอาหารเสริมช่วยการนอนหลับอยู่ค่ะเพราะท่านหลับไม่ลึกแล้วตื่นมาจะมีอาการบ้านหมุนค่ะ ขอบค่ะ
สวัสดีค่ะ ปกติแล้วอัตราการเต้นของหัวใจในคนปกติจะอยู่ที่ 60-100 ครั้งต่อนาที อาการใจสั่นหรือการมีอัตราการเต้นของหัวใจขณะพักเกิน 100 ครั้งต่อนาทีนั้นอาจจะเป็นความผิดปกติ สาเหตุเช่น การทำงานของไทรอยด์มากผิดปกติก็คือภาวะไทรอยด์เป็นพิษ สาเหตุอื่นๆเช่นหัวใจเต้นผิดจังหวะ หัวใจล้มเหลวจากสาเหตุต่างๆเช่นหัวใจโต หัวใจขาดเลือด โรคปอดเช่นมีหลอดลมตีบ หอบหืด การได้รับสารกระตุ้นบางชนิดเช่นยาที่มีส่วนผสมของยาเสพติด เป็นต้นซึ่งถ้าเป็นความผิดปกติจากการเต้นของหัวใจคือหัวใจเต้นผิดจังหวะนั้น ต้องดูว่าเป็นรุนแรงแค่ไหน เป็นชนิดอะไร การรักษามีตั้งแต่การใช้ยาและการจี้ไฟฟ้าในบางกรณีขึ้นกับลักษณะของการเต้นผิดจังหวะค่ะแนะนำการกินยาตามที่แพทย์สั่งมาต่อเนื่อง และกลับไปติดตามอาการตามนัด เบื้องต้นให้หยุดยาทุกชนิดที่ไม่จำเป็น งดการทำงานหนัก อยู่ในที่ที่อากาศถ่ายเทดี ถ้ามีอาการใจสั่นมากเหมือนใจจะหยุดเต้น วูบ เจ็บแน่นหน้าอก ควรจะรีบกลับไปพบแพทย์